Butun dunyo professionallari va havaskorlari ishtirok etgan eng yirik xalqaro fotosuratlar tanlovi g‘oliblari aniqlandi (foto)

Dunyo bo‘yicha har yili o‘tkaziladigan Siena International Photo Awards tanlovi g‘oliblari ma’lum qilindi. Hakamlar hay’ati tomonidan 156 mamlakatdan suratkashlar olgan 48 000 ta ijodiy ishlar ko‘rib chiqildi va ularning eng saralari mukofotga loyiq ko‘rildi.
Tanlovning mutlaq g‘olibligi suvosti fotografi Greg Lekerga nasib qildi.

Yonas Klasson “Tungi ovchi” surati bilan “Hayvonlarning yashash muhiti” nominatsiyasi bo‘yicha sovringa ega bo‘ldi.

“Uyda yolg‘iz” asarining muallifi Attila Balog “Arxitektura va shahar makonlari” nominatsiyasida g‘oliblikni nishonladi.

Ten Nguen “Sayohat va sarguzasht” nominatsiyasida ijodiy ishi bilan yutuqqa erishdi.

Shon Yuan “Hujjatli filmlar va fotojurnalistika” yo‘nalishida uchinchi o‘rinni egalladi.

“Tabiat go‘zalligi” nominatsiyasida ikkinchi o‘rin Chilida vulqon otilishi paytida dahshatli bo‘ronni kadrga muhrlagan Fransisko Negroniga nasib etdi.

Rossiyalik Sergey Anisimovning surati “Hayratlanarli yuzlar va personajlar” nominatsiyasi bo‘yicha rag‘batlantiruvchi mukofot bilan taqdirlandi.

Tobias Fridrix “Tabiat go‘zalligi” nominatsiyasida g‘oliblikni qo‘lga kiritdi.

“Sayohat va sarguzasht” nominatsiyasi bo‘yicha Amirmaxdi Najaflu Shaxpar tanlov g‘olibiga aylandi.

“Hayratlanarli yuzlar va personajlar” nominatsiyasida Silviya Alessi birinchi o‘rinni egalladi.

“Sport va harakat” nominatsiyasi bo‘yicha Yan Maknikol hakamlar hay’atining mukofotiga sazovor bo‘ldi.

“Hujjatli fotosuratlar va fotojurnalistika” nominatsiyasida Muhammad Sazid Xosseyn “Yong‘in qurboni” nomli surati uchun bosh sovrinni qo‘lga kiritdi.

20 yoshgacha bo‘lgan fotosuratchilar orasida Rikardo Marchegiani g‘olib chiqdi.

Maykl Kovalchik “Ko‘cha fotosuratlari” nominatsiyasida ikkinchi o‘rin bilan taqdirlandi.

Fattah Zinuri “Hayratlanarli yuzlar va personajlar” nominatsiyasida ikkinchi o‘rinni egalladi.

Yunxua Yu “Sayohatlar va sarguzashtlar” nominatsiyasida suratning yorqin namunasi sifatida taqdirlandi.

“Hujjatli fotosuratlar va fotojurnalistika” yo‘nalishi bo‘yicha K. Asad faxriy mukofotga sazovor bo‘ldi.

Rossiyalik Aleksandr Vinogradovning “Opa-singillari” “Hayratlanarli yuzlar va personajlar” nominatsiyasida uchinchi o‘rinni egalladi.

Chung Fam Xay “Sayohat va sarguzashtlar” yo‘nalishi g‘olibiga aylandi.

Nurlan Tohirlining ijodiy ishi “Arxitektura va shahar joylari” nominatsiyasida taqdirlandi.